Par sabiedrības ar ierobežotu atbildību “VTU VALMIERA” valdes locekļa amata kandidātu atlases procesu

Ar Valmiera novada pašvaldības domes priekšsēdētāja J.Baika 17.10.2023. rīkojumu Nr.4.1.1/23/349 “Par sabiedrības ar ierobežotu atbildību “VTU VALMIERA” valdes locekļa amata kandidātu nominācijas komisijas izveidošanu” tika izveidota komisija sabiedrības ar ierobežotu atbildību “VTU VALMIERA” valdes locekļa amata kandidātu atlases procesa nodrošināšanai šādā sastāvā:

komisijas priekšsēdētājs: Sandis Svarinskis, Valmieras novada pašvaldības izpilddirektora vietnieks - Valmieras novada Kapitāla pārvaldības un uzņēmējdarbības atbalsta nodaļas vadītājs;

komisijas locekļi: Ričards Gailums – Valmieras novada pašvaldības domes priekšsēdētāja vietnieks attīstības, sadarbības un sociālajos jautājumos; Ivo Virsis – Valmieras novada pašvaldības izpilddirektora vietnieks teritoriālo apvienību jautājumos, Rūjienas apvienības pārvaldes vadītājs; Olga Ozola – Valmieras novada Centrālās pārvaldes Personāla nodaļas vadītāja vietniece; Agnese Smalkā-France – Valmieras novada Kapitāla pārvaldības un uzņēmējdarbības atbalsta nodaļas juriste.

Atklāts konkurss uz vakanto sabiedrības ar ierobežotu atbildību “VTU VALMIERA” valdes locekļa amatu tika izsludināts 2023. gada 6.novembrī Valmieras novada pašvaldības, sabiedrības ar ierobežotu atbildību “VTU VALMIERA”, Nodarbinātības valsts aģentūras tīmekļvietnē. Kandidātu pieteikšanās termiņš bija līdz 2023. gada 8.decembrim. Sabiedrības ar ierobežotu atbildību “VTU VALMIERA” valdes locekļa amatam tika izskatīti pieci (pieci) kandidātu iesniegtie pieteikumi. Kandidāti uz sabiedrības ar ierobežotu atbildību “VTU VALMIERA” valdes locekļa amatu tika vērtēti konkursa 2 (divās) kārtās, uz otro kārtu tika izvirzīti četri pretendenti. Atbilstoši pretendentu atlases nolikumam pretendentiem bija jāsagatavo komisijai stratēģiskais redzējums par sabiedrības ar ierobežotu atbildību “VTU VALMIERA” galvenajiem nākotnes izaicinājumiem, sniedzot ieskatu svarīgākajās prioritātēs un priekšlikumus to īstenošanai un iespējamos risinājumus kapitālsabiedrības darbībai ierobežotu resursu apstākļos prezentācijas formā (ne ilgāk kā 15 minūšu apjomā).

Komisija veic konkursa 2.kārtas pretendentu novērtēšanu atbilstoši izstrādātā nolikuma prasībām un izvirzīja Sabiedrības ar ierobežotu atbildību “VTU VALMIERA” kapitāla daļu turētājam priekšlikumu par Kaspara Urbāna kandidatūru Sabiedrības ar ierobežotu atbildību “VTU VALMIERA” valdes locekļa amatam. Nominācijas komisija beidza savu darbu brīdī, kad tika pieņemts gala lēmums par konkursa rezultātiem un iesniegts priekšlikums kapitāla daļu turētājam.